Lemminkäisen äiti
Kohtalaisen harvaan.

 1. Tuima on tuuli ja pimeä on taivo,
 suuri on ulapalla aaltojen raivo,
 lahti on tyyni ja selkeä vaan.
 Kussa mun kotkani kulkeekaan?

 2. Joudu jo kotihin ja lentosi heitä!
 Taikka jo ajeletkin aaltojen teitä,
 poikani pieni ja hentoinen.
 Lahti on tyyni ja rauhainen.

 3. Ulkona ulapalla myrskyt ne pauhaa,
 täällä on lämmintä ja täällä on lauhaa,
 lahti on tyyni ja selkeä vaan.
 Laske jo lahtesi valkamaan!

Eino Leino.

Eino Leino
Oskar Merikanto